贈有道者
作者：沈遼
朝代：宋

paragraphs: 昔吾知養生，始自皇人經。
其說乃浩博，隱奥通神靈。
錦囊固申行，夢寐嗟沉冥。
十年不一開，未甘遂遺形。
矯矯髙平生，真訣炳丹青。
要妙不在多，一言如發硎。
使人久滯念，霍如病已醒。
豈徒固衰朽，且將延百齡。
我雖欲亟試，未能廣娉婷。
明年走浚上，要當宅重扃。
信如君所說，誓將鄙心銘。
爲報不易言，髙山柏亭亭。